open-index/open-wikipedia-markdown huggingface dataset:
Marta Hazas

**Marta Hazas Cuesta**, nada en Santander o 31 de decembro de 1977, é unha actriz española coñecida polo seu papel de Amelia en *El Internado*, serie de Antena 3.

Tamén participou de forma esporádica en series como *Aída*, *Los hombres de Paco*, *Cuéntame cómo pasó*, *Paco y Veva*, *Hospital Central*, *El comisario* ou *Los Serrano* entre outras.

É licenciada en Xornalismo, e tamén participou nalgunhas películas, como *8 citas*. Desde xaneiro de 2011 até xaneiro de 2013 protagonizou *Bandolera*, serie de Antena 3.

## Filmografía 
### Cine 
* *Lo contrario al amor* (2011), de Vicente Villanueva
* *Muertos de Amor* (2010), de Mikel Aguirresarobe.
* *8 citas* (2007), de Peris Romano e Rodrigo Sorogoyen
* *El asombroso mundo de Borjamari y Pocholo* (2004), de Enrique Lavigne e Juan Cabestany
* *Soledad es más puta en verano* (2003), de Ignacio Delgado
* *Nos miran* (2001), de Tito López

### Curtametraxes 
* *Cementerio de elefantes* (2010), de Darío Paso Jardiel
* *On my mind* (2010), de Nacho Solana
* *3,2 (lo que hacen las novias)* (2010), de Jota Linares
* *Connecting people* (2008), de Álvaro de la Hoz
* *Slogan* (2008), Álvaro de la Hoz
* *Un día cualquiera* (2006), Álex García
* *B.S.O.* (2005), Álvaro de la Hoz
* *Idiosincrasia* (2002), Antonio Gutiérrez

### Televisión 
* *Velvet*. Como Clara.
* *Bandolera* (2011- ). Como Sara Reeves (protagonista).
* *Los misterios de Laura* (2011).
* *El internado* (2007-2010). Como Amelia.
* *Punto Doc* (2008).
* *Generación D.F* (2008).
* *Impares* (2008).
* *SMS (Sin Miedo a Soñar)* (2006-2007).
* *Los Serrano* (2006).
* *Aída* (2006).
* *Los hombres de Paco* (2006).
* *El pasado es mañana* (2005). 
* *Fuera de control* (2005).
* *Cuéntame cómo pasó* (2003).
* *Hospital Central* (2003).
* *Un paso adelante* (2003).
* *El comisario* (2001).
* * Días mejores * (2022).

### Teatro 
* Amigos hasta la muerte (2011), de Javier Veiga.
* El mercader de Venecia (2009-2010)
* Ya van 30 (2006-2007), de Ángel Llácer.
* Elsa Schneider (2003), de Sergi Belbel.
* Cistelaria (2003).
* Mismo amor, mismo coñazo (2002-2003).

## Premios 
* Premio á mellor actriz para o seu protagonista no pasado Festival de Cine de Comedia de Tarazona e o Moncayo por "Connecting People".

## Notas 
## Véxase tamén 
### Ligazóns externas 
* Entrevista en *Sospechosos Habituales* (18/01/10)
* Marta Hazas protagonista da serie Bandolera TeleLocura
Soprano

miniatura|265px|Teclado de piano indicando a tesitura de soprano.
A **soprano** é a voz feminina máis aguda . O termo emprégase tamén como sinónimo para a persoa que canta con esa voz. A voz de soprano posúe un timbre claro e brillante. En contextos corais e operísticos, a liña de soprano adoita levar a melodía. Esta denominación vén da lingua italiana *soprano* (en galego ‘soberán, superior’), que á súa vez vén do latín *súper, supra:* ‘sobre, por riba de’..

## Clasificación 
Dentro da voz de soprano atópanse numerosos rexistros:
* Soprano coloratura
* Soprano lixeira
* Soprano lírica
* Soprano lírica lixeira
* Soprano lírica spinto
* Soprano soubrette
* Soprano dramática
* Soprano dramática de coloratura
* Soprano Falcón

## Notas
Spud Webb

**Anthony Jerome "Spud" Webb**, nado o 13 de xullo de 1963 en Dallas, Texas, Estados Unidos, é un ex xogador de baloncesto da NBA. Cunha altura oficial de 168&nbsp;cm, é o xogador da NBA máis baixo en gañar un concurso de mates (en 1986).

## Carreira 
Webb non xogou no equipo do seu instituto (*Wilmer Hutchins High School*) até o seu cuarto ano (17-18 anos), aprendendo a facer os mates durante o verán anterior a dito curso.

Tras graduarse no instituto, non se uniu a ningún equipo de baloncesto universitario, principalmente debido á súa baixa estatura. Finalmente foi ao *Midland Junior College* de Midland (Texas), onde liderou en 1982 o triunfo do seu equipo no título nacional do campionato de *junior colleges* (institucións de educación post-obrigatoria estadounidenses).

Webb atraeu a atención de Tom Abatemarco, un axudante de adestrador na Universidade do Estado de Carolina do Norte, quen lle organizou a Webb unha entrevista co xefe do equipo técnico, Jim Valvano, quen lle ofreceu unha bolsa. Nos seus dous anos no North Carolina, Spud tivo unha media por partido de 10,4 puntos e 5,7 asistencias.

Foi elixido na cuarta rolda do *draft* de 1985 polos Detroit Pistons. As súas primeiras seis temporadas na NBA xogou nos Atlanta Hawks pero, estatisticamente falando, os seus mellores anos foron os que pasou nos Sacramento Kings de 1992 a 1995, período durante o cal foi titular, e a onde chegou traspasado a cambio de Travis Mays. Despois xogou unha temporada repartida entre os Hawks e os Minnesota Timberwolves antes de acabar a súa carreira no Orlando Magic, onde se retirou do baloncesto en 1998. Ao longo das súas 12 temporadas, tivo unha media de 9,9 puntos por partido.

Webb vive en Dallas, onde aparece nunha cadea de televisión local nos previos e resumos posteriores dos partidos dos Dallas Mavericks.

Xunto a Greg Grant e Keith Jennings, Webb foi o terceiro xogador máis baixo da NBA, só por detrás de Earl Boykins (1,65 m) e Muggsy Bogues (1,60 m).

## Concurso de mates do All-Star Weekend da NBA 
Webb, o participante máis baixo da historia do concurso de mates da NBA, foi o vencedor na edición de 1986. Conseguiu sorprender ao vixente campión e favorito, o seu compañeiro de equipo nos Atlanta Hawks Dominique Wilkins, que se impuxera o ano anterior a Michael Jordan nun duelo histórico.

Durante o concurso Webb realizou virguerías tales como un mate a unha man tras lanzar o balón contra o taboleiro, un mate a unha man cun xiro no aire de 360º ou un mate a dúas mans cun xiro de 180º no aire recollendo o balón en pleno salto tras facelo botar no chan. Webb obtivo dúas veces a puntuación máxima nos seus dous mates da rolda final. O por entón adestrador de Atlanta, Mike Fratello, asegurou que “Spud enganou a Wilkins. Díxolle a Nique que non tiña nada preparado, que non ensaiara. Por iso, Nique pensou quizais que o seu repertorio habitual sería suficiente para ganar” (The Spud Webb Story).

## Notas 
## Véxase tamén 
### Ligazóns externas 
* Ficha de Webb en NBA.com
* Páxina Oficial 
* Entrevista realizada en 2004
Cifra (homónimos)

* Un díxito, cada compoñente dun número.
* Xistra, é dicir, chuvia ou neve combinada con vento forte e xélido.
Hush (filme de 2009)

***Hush*** é un filme británico de terror dirixido por Mark Tonderai que se estreou no 2009.

## Sinopse 
Cansado e irritable, Zakes Abbot conduce pola autoestrada coa súa moza, Beth, durmindo ó seu carón. De súpeto ve que no interior do camión de mercadorías de diante, unha muller engaiolada pide axuda.

## Personaxes 
* William Ash como Zakes Abbot
* Christine Bottomley como Beth
* Andreas Wisniewski como The Tarman
* Claire Keelan como Wendy
* Stuart McQuarrie como Thorpe
* Robbie Gee como Chimponda
* Peter Wyatt como Mr. Coates
* Sheila Reid como Mrs. Coates
* Shaun Dingwall como PC Mitchall

## Véxase tamén 
### Ligazóns externas 
* Ficha na IMDb 
* Ficha en Filmaffinity
Mezzosoprano

miniatura|265px|Teclado de piano indicando a tesitura de mezzosoprano.
A **mezzosoprano** é a voz intermedia entre a soprano e a contralto. O termo emprégase tamén como sinónimo para a persoa que canta con esa voz. A mezzosoprano presenta maior extensión na rexión media-grave. Ao igual que as demais voces adoita denominarse co termo italiano. Salientar que independentemente do termo, mezzosoprano pode ter grandes extensións  e a tesitura é particular. Un bo exemplo é a lendaria María Malibrán que cantou papeis de soprano coloratura e de contralto, e acredítase que o seu rexistro abarcaba dende un **Re2** ao **Sol5**. Esta denominación vén da lingua italiana mezzosoprano (medio soprano ou máis alto).

É unha voz de timbre rotundo e algo máis grave que a da soprano. O seu rexistro esténdese dende un **La3** a un **Fa5** (segundo o New Harvard Dictionary of Music). Porén, a tesitura varía moito segundo o matiz individual de cada papel. Unha mezzosoprano pode cantar algúns papeis de soprano ou de alto, mais o que diferencia unha mezzo dunha soprano ou unha alto é a cor da voz.

## Clasificación 
Dentro da voz de soprano atopamos tres rexistros:
* Mezzosoprano lixeira.
* Mezzosoprano lírica.
* Mezzosoprano dramática.

## Notas
Axencia para a Modernización Tecnolóxica de Galicia

A **Axencia para a Modernización Tecnolóxica de Galicia** (**AMTEGA**) é un organismo da Xunta de Galicia encargado de desenvolver e executar as políticas da administración galega no eido das tecnoloxías da información e da comunicación e da innovación e o desenvolvemento tecnolóxico.
## Historia
A Axencia definiuse na *Lei de organización e funcionamento da Administración xeral e do sector público autonómico de Galicia*, que foi aprobada en 2010 polo Parlamento de Galicia a proposta do 
Cando se creou, en 2012, substituíu a Secretaría Xeral de Modernización e Innovación Tecnolóxica, un departamento que daquela dependía da presidencia da Xunta. A Axencia segue encadrándose dentro da área de presidencia (non da Administracións Públicas e Xustiza|consellería), pero a denominación de "axencia" permítelle unha maior flexibilidade de actuación e transversalidade, pois as súas competencias afectan a todas as consellerías.

Non entrou a funcionar ata o primeiro trimestre de 2012. A súa primeira titular foi Mar Pereira, que xa era a secretaria xeral de Modernización.

## Estrutura
A Amtega está dirixida por unha persoa co cargo de director/a, e por un consello reitor. Ademais, están adscritos á Amtega o Observatorio da Sociedade da Información e a Modernización de Galicia (Osimga) e a Sociedade Redes de Telecomunicacións Galegas, (Retegal).

## Véxase tamén 
### Ligazóns externas 
*Web da AMTEGA
A soidade do corredor de fondo

***A soidade do corredor de fondo*** (en ) é un filme británico dirixido por Tony Richardson que se estreou en 1962. Estreouse en galego na TVG o 11 de novembro de 1995.

## Sinopse 
Colin Smith é un rapaz de clase obreira que vive nos arredores de Nottingham. Un día comete un roubo nunha panadaría e é enviado a un reformatorio. Unha vez alí, comeza a correr e, grazas ás súas cualidades como corredor de fondo, vai gañando postos na institución penitenciaria. Durante os seus adestramentos reflexiona sobre a súa vida anterior e comeza a comprender que se atopa nunha situación privilexiada.

## Personaxes 
* Tom Courtenay como Colin Smith
* Michael Redgrave como Ruxton Towers, o director do centro
* Alec McCowen como Brown
* James Fox como Gunthorpe
* Frank Finlay como o empregado
* Avis Bunnage como Señora Smith 
* James Bolam como Mike 
* Joe Robinson como Roach 
* Dervis Ward como O detective
* Topsy Jane como Audrey 
* Julia Foster como Gladys 
* John Brooking como Green 
* John Bull como Ronalds 
* James Cairncross como Señor Jones 
* Peter Duguid como O doutor
* Ray Austin como Craig

## Notas 
## Véxase tamén 
### Ligazóns externas 
*Ficha na IMDb 
*Ficha en Filmaffinity
Exosat

**Exosat** (acrónimo de *European X-ray Observatory Satellite*) foi un observatorio espacial da ESA lanzado o 26 de maio de 1986 desde a base Vandenberg da Forza Aérea mediante un foguete Delta 3914.

## Características 
A misión de Exosat consistiu en facer observacións en raios X de diferentes corpos celestes no rango de enerxías entre 0,04 e 80 keV usando dous modos de funcionamento:

* Modo de ocultación: observábase o corpo mentres a Terra ou a Lúa o ocultaban, determinando con precisión o corpo que estaba a ser observado e os seus trazos estruturais.
* Modo de apuntado arbitrario: usado para estudar a variabilidade temporal e espectral de diferentes corpos durante longos intervalos de tempo ininterrompidamente e para cartografar fontes de baixa enerxía.

O satélite tiña forma cilíndrica, con 192&nbsp;cm de diámetro e 117&nbsp;cm de altura, e foi inxectado nunha órbita altamente excéntrica, cun apoxeo de 192.000&nbsp;km, un perixeo de 340&nbsp;km, unha inclinación orbital de 72,5 graos e un período de 5430 minutos. Reentrou na atmosfera o 6 de maio de 1986.

## Notas 
## Véxase tamén 
### Ligazóns externas 
* Páxina de Exosat na ESA
Reino de Montenegro

O **Reino de Montenegro** (en ; *Kraljevina Crne Gore*) foi un dos reinos dos Balcáns, que existiu desde 1910 a 1918. A súa con capital era Cetinje.

## Historia 
O Reino de Montenegro foi proclamado por Nicolao I de Montenegro, *knjaz* (príncipe) de Montenegro, en Cetinje, o 28 de agosto de 1910.
[miniatura|esquerda|330px|Proclamación do **Reino de Montenegro** en [Cetinje, en agosto de 1910.]]

Nas Guerras balcánicas (1912 – 1913), Montenegro conseguiu estender o seu pequeno territorio tomando o Sandžak do Reino de Serbia o 30 de maio de 1913.

Isto supuxo a incorporación dunha poboación que non se identificaba cultural e historicamente co país.

A cidade recentemente tomada de Escútari (*Shkodër* en albanés) tivo que ser devolta ao novo estado de Albania por presións das grandes potencias a pesar de que os montenegrinos perderon 10.000 soldados na súa toma ás forzas otomás (albanesas) de Essad Bajá.

Durante a primeira guerra mundial (1914 – 1918) Montenegro estivo do lado das Potencias Aliadas. Do 15 de xaneiro de 1916 a outubro de 1918, o reino estivo ocupado polo Imperio Austrohúngaro.

O 20 de xullo de 1917 asinouse a Declaración de Corfú, que declarou a unificación de Montenegro co Reino de Serbia, que se proclamou o 26 de novembro de 1918.

O rei Nicolao foi deposto, e a oposición á nova condición montenegrina continuou durante varios anos pola resistencia de guerrillas.

O seu único xefe de Estado foi Nicolao I de Montenegro, rei de 1910 a 1918.

### Pretendentes á coroa (desde 1918) 
* Nicolao I de Montenegro (pretendente como *Nicolao I*) (1918 - 1921)
* Danilo de Montenegro (pretendente como *Danilo III*) (1921)
* Miguel de Montenegro (pretendente como *Miguel I*) (1921 - 1986)
* Nicolao de Montenegro (pretendente como *Nicolao II*) (1986-) 
** (Herdeiro) Boris de Montenegro (nacido en 1980)

### Primeiros ministros 
* Lazar Tomanović (1910-1912) 
* Mitar Martinović (1912-1913) 
* Janko Vukotić (1913-1915) 
* Milo Matanović (1915-1916)

### Primeiros ministros no exilio 
* Lazar Mijusković (1916) 
* Andrija Radović (1916-1917) 
* Milo Matanović (1917) 
* Evgenije Popović (1917-1919) 
* Jovan Plamenać (1919-1921) 
* Anto Gvozdenović (1921-1922) 
* Milutin Vucinić (1922) 
* Anto Gvozdenović (1922)

## Véxase tamén 
### Outros artigos 
* Historia dos eslavos do sur
* Imperio Otomán
* Primeira guerra mundial
* Reino dos Serbios, Croatas e Eslovenos
Explorer 11

**Explorer 11**, tamén coñecido como **S15**, foi o undécimo satélite artificial do programa Explorer. Foi lanzado o 27 de abril de 1961 mediante un foguete Juno II desde Cabo Cañaveral.

## Características 
O obxectivo de Explorer 11 foi detectar raios gamma de orixe astronómico, en especial os provenientes do plano galáctico, do centro da Galaxia, do Sol e de radiofontes coñecidas, relacionar as medicións de densidades de fluxo de raios cósmicos e a densidade de materia interestelar, e medir o albedo de raios gamma de alta enerxía da atmosfera terrestre.

As observacións comezaron o 19 de maio de 1961 e duraron uns 4 meses e en total detectáronse 22 eventos producidos por raios gamma e 22.000 producidos por raios cósmicos.

## Notas 
## Véxase tamén
Osorno, Chile

**Osorno** é un municipio, cidade e comuna de Chile con 145.475 habitantes (INE 2002). Foi fundado en 1558 como municipio e ten unha superficie de 951&nbsp;km2. Está localizada a 945,8&nbsp;km ó sur de Santiago de Chile, e 232&nbsp;km ó oeste da cidade arxentina de San Carlos de Bariloche. É o eixo de unión entre dúas capitais rexionais, Valdivia e Puerto Montt.

Osorno é o principal centro de servizos de agricultura e gandería do norte da rexión de Los Lagos. A herdanza cultural da cidade é unha mestura de influencias españolas, huilliche e alemás.

## Historia 
[miniatura|esquerda|190px|Xeneral [Ambrosio O'Higgins, fundador e Marqués de Osorno]]

### Vella Osorno 
A cidade foi orixinalmente concibida para ser construída en 1553 polo Tenente Xeneral Francisco de Villagra co nome de **Santa Marina de Gaete** no sitio dunha vila huilliche chamada *Chauracavi*.  Porén, a morte do gobernante Pedro de Valdivia impediu a realización do plan cando estaba a piques de materializarse.
 
O 27 de marzo de 1558, a cidade foi finalmente fundada polo gobernador García Hurtado de Mendoza, que lle puxo o nome de **Villa de San Mateo de Osorno** na honra do seu avó, conde de Osorno. Foi destruída polo pobo huilliche en outubro de 1602.

### Nova Osorno 
O 22 de novembro de 1792, *Tomás de Figueroa* tomou posesión das ruínas da cidade. Baixo as ordes de Ambrosio O'Higgins, Osorno foi reconstruída por Juan Mackenna, e declarouse repoboada en 1796. A O'Higgins, en compensación, foi outorgado o título de Marqués de Osorno.

## Galería de imaxes

Ficheiro:Mirador_de_Osorno.jpg|Barrio de Osorno 
Ficheiro:Interior catedral osorno.jpg|Catedral de San Mateo
Ficheiro:Bosquechile.jpg|Bosque de Chile
Ficheiro:DonPedro Antillanca.jpg|Estación de esquí Antillanca
Ficheiro:RubenMarcosP.JPG|Estadio Rubén Marcos Peralta

## Notas 
## Véxase tamén 
### Ligazóns externas 
* A Municipalidade de Osorno
Gerard Butler

**Gerard James Butler**, nado o 13 de novembro de 1969 en Paisley, é un actor escocés de cinema, televisión e teatro.

## Primeiros anos 
Butler naceu en Paisley, Escocia, sendo o máis novo de tres irmáns e fillo de Margaret e Edward Butler. Os seus primeiros anos pasounos en Montreal (Canadá) e posteriormente volveu a Paisley trala separación dos seus pais. Criouse coa súa nai, quen casou de novo poucos anos despois. Non tivo contacto co seu pai até os dezaseis anos. Estudou Dereito na Universidade de Glasgow, onde foi presidente da Sociedade de Leis da Escola e traballou como avogado trala súa graduación.

## Traxectoria 
Comezou a actuar a mediados dos anos 90 con pequenos papeis en producións como o filme de James Bond *007: O mañá nunca morre* (1997), que foi seguido por traballos en televisión. O máis notábel deses traballos foi o telefilme norteamericano *Atila o huno* (2001) onde interpretou o personaxe principal. Recibiu a aclamación da crítica polo seu traballo en *The Phantom of the Opera* (2004) dirixido por Joel Schumacher. No 2007 interpretou a Leónidas I no filme *300*. Dende entón, apareceu en proxectos como *P.S. I Love You* (2007), ''Nim's Island* (2008), *RocknRolla* (2008), *Un cidadán exemplar* (2009) e *The Bounty Hunter* (2010). Tamén foi actor de voz no filme de animación *How to Train Your Dragon'' (2010).

## Filmografía 
[miniatura|dereita|Butler no Festival Internacional de Cinema de Toronto no [2011.]]

## Véxase tamén
Trey Thompkins

**Howard "Trey" Samuel Thompkins III**, nado en Lithonia (Xeorxia) o 29 de maio de 1990, é un xogador americano de baloncesto profesional que xoga para o Leyma Coruña da Liga ACB.

## Traxectoria profesional 
Thompkins foi elixido na 37ª posición do Draft da NBA de 2011 polos Los Angeles Clippers. Foi cortado polos Clippers o 14 de marzo de 2013.

O 26 de agosto de 2015, asinou un contrato dun ano co Real Madrid. O 16 de xullo de 2016, ampliou o seu contrato co Real Madrid para dúas tempadas máis. O 9 de xuño de 2020, anunciouse a renovación do seu contrato ata 2022.

O 1 de agosto de 2024, anunciouse a fichaxe de Thompkins por unha tempada co Club Básquet Coruña da Liga ACB.

## Notas 
## Véxase tamén 
### Ligazóns externas 
* Perfil en NBA.com 
* Perfil en ACB.com
Red Riding

***Red Riding*** é unha serie de televisión británica, adaptación das novelas de David Peace *Red Riding Quartet*. Publicadas entre 1999 e 2002, o cuarteto de novelas son *Nineteen Seventy-Four* (1999), *Nineteen Seventy-Seven* (2000), *Nineteen Eighty* (2001) e *Nineteen Eighty-Three* (2002). Como pano de fondo dos asasinatos en serie, inclúese na trama o caso do Yorkshire Ripper, e das múltiples capas da corrupción policial. Contan con varios personaxes recorrentes nos catro libros.

## 1974 
Primeira parte da miniserie británica estreada o 5 de marzo do 2009. Protagonizada por Sean Bean e Andrew Garfield. A trama está focalizada nunha serie de asasinatos sen resolver de nenas pequenas. Está ambientada no ano do título. A historia segue a Eddie Dunford (Andrew Garfield), un xove xornalista do *Yorkshire Post* que tenta atopar información sobre os casos das nenas mortas.

## 1980 
Segunda parte da miniserie británica estreada o 12 de marzo do 2009. O tema deste episodio é a investigación dos asasinatos do Yorkshire Ripper. Protagonizada por Paddy Considine como Peter Hunter, un oficial de policía contratado para avaliar a investigación dos asasinatos do Destripador. O resto do elenco son David Morrissey como Maurice Jobson, Jim Carter como Harold Angus e Maxine Peake como Helen Marshall.

## 1983 
Terceira e última parte da miniserie británica estreada o 19 de marzo de 2009. Este episodio describe unha especie de redención dos tres personaxes principais. Deste xeito, ponse de manifesto e implica a tódolos puntos da trama oculta importantes nos últimos dous episodios, e é por esta razón que os flashbacks son moito máis frecuentes aquí que na segunda parte. Tamén bota luz sobre a figura do reverendo Martin Laws de Fitzwilliam (Peter Mullan), que aparecera durante toda a serie. Os acontecementos desta parte comenzan coa desaparición da cuarta nena.

## Véxase tamén 
### Ligazóns externas 
*Ficha na IMDb de 1974 
*Ficha na IMDb de 1980 
*Ficha na IMDb de 1983
Carmen Martínez Castro

**Carmen Martínez Castro**, nada en Caracas en 1961, é unha xornalista e política galega, do Partido Popular.

## Traxectoria
Nada nunha familia emigrante en Venezuela, licenciouse en Ciencias da Información pola Universidade Complutense de Madrid. Comezou traballando na radio (Radio 80 e Antena 3 Radio) medio onde desenvolvería a maior parte da súa traxectoria profesional como xornalista. Despois pasaría á cadea COPE, onde traballou como subdirectora de dous importantes programas informativos: *La Linterna* e *La Mañana*, así como en Onda Cero, onde sería subdirectora de *Herrera en la Onda*, o programa de Carlos Herrera. Posteriormente sería directora de *La Brújula* e do informativo de mediodía de Onda Cero. Estes traballos na radio compaxinounos con colaboracións en prensa escrita (ABC e La Razón) e en debates televisión (*El Primer Café* e *La Respuesta* en (Antena 3) e *El Debate de la Primera* (TVE).

En 2006 dá o salto á política ao ser nomeada directora de Comunicación do Partido Popular e dende ese posto vive as Lexislativas de 2008 e as de 2011. Nestes últimos comicios o PP, dirixido por Mariano Rajoy consegue a vitoria e Martínez Castro é nomeada, en decembro de 2011, secretaria de estado de Comunicación, dentro do organigrama do Ministerio de Presidencia.

## Notas
El Defensor de Galicia

***El Defensor de Galicia*** foi un periódico editado na Coruña en 1856.

## Traxectoria 
Apareceu o 2 de outubro de 1856. De periodicidade trisemanal (aparecía os martes, xoves e sábados). O seu director foi Ricardo Puente Brañas, e entre os seus colaboradores estaban Leandro de Saralegui Medina, Manuel Murguía, Antonio de la Iglesia, Francisco María de la Iglesia, José López de la Vega, Aurelio Aguirre e Antonio de San Martín. Contaba coas seccións: "Revista comercial de La Coruña", "Correspondencia de Galicia", "Sección doctrinal", "Parte oficial", "Noticias nacionales y extranjeras", "Sección poética", "Variedades", "Gacetilla", "Folletín" e "Anuncios". Publicou poemas en castelán e galego, narracións e lendas, e recensións de libros en galego de Vicetto e Murguía. Cesou a súa publicación co número 30 o 9 de decembro de 1856.

## Véxase tamén 
### Bibliografía 
* 
* 

* 

### Outros artigos 
* Lista de publicacións impresas da provincia da Coruña
### Ligazóns externas
Ricardo Puente Brañas

**Ricardo Puente Brañas**, nado na Coruña o 18 de xaneiro de 1835 e finado en Madrid o 12 de setembro de 1880, foi un xornalista e escritor galego.

## Traxectoria 
[miniatura|*[Álbum de la Caridad. Juegos Florales de La Coruña en 1861*.]]
Estudou Comercio na Coruña. Ao finalizar os estudos, ingresou no corpo de funcionarios do Estado. Traballou na oficina de Dereitos e Propiedades do Estado en Tarragona, foi xefe da Administración civil, gobernador civil de Alacant e León e xefe de prensa da Presidencia do Consello de Ministros. De ideais provincialistas dirixiu o periódico *El Defensor de Galicia*, o literario *El Iris de Galicia* e *El Tarraconense* en Tarragona. Participou no *Álbum de la Caridad* coa composición "O gaiteiro da Coruña, aos vencedores de África". En 1859 trasladouse a Madrid e iniciou unha carreira literaria dedicado á produción teatral.

## Obras 
* *Un juramento cumplido*, 1847 (drama).
* *De la mano a la boca*, 1870 (comedia).
* *Cuento de hadas*, 1875 (zarzuela).

## Notas 
## Véxase tamén 
### Ligazóns externas 
* Biografía
El Iris

***El Iris*** foi o nome de varias publicacións galegas:

****El Iris***, periódico editado en Pontevedra en 1861.
****El Iris***, periódico editado en Santiago de Compostela en 1868.

## Véxase tamén
### Outros artigos
*El Iris de Galicia
*El Iris del Bello Sexo
*El Iris Literario
El Iris de Galicia (1857)

***El Iris de Galicia***, foi un periódico literario galego publicado na Coruña en 1857.

## Historia e características 
Apareceu o 2 de maio de 1857. Dirixido por José Puente Brañas (ata o número 21), no momento do seu falecemento asumiu o cargo o seu irmán Ricardo Puente Brañas (números 22 ao 43), e partir do número 44 (30 de setembro de 1857) o director foi Carlos Muñoz Barros. Imprimiuse nos obradoiros tipográficos de Domingo Puga. Contou coa colaboración de destacados escritores do Rexurdimento. Cesou a súa edición en outubro de 1857.

## Véxase tamén 
### Bibliografía 
* 
* 

* 

### Outros artigos 
* Lista de publicacións impresas da provincia da Coruña
Brian Geraghty

**Brian Timothy Geraghty**, nado o 13 de maio de 1974 en Nova Jersey, é un actor estadounidense de cinema e televisión coñecido internacionalmente pola súa actuación no filme *En terra hostil*, gañador dun Óscar á mellor película no 2009.

## Filmografía 
[miniatura|dereita|250px|Geraghty con [Jeremy Renner (esquerda) en abril do 2010.]]

## Véxase tamén
Markéta Irglová

**Markéta Irglová**, nada o 28 de febreiro de 1988 en Valašské Meziříčí, é unha compositora, cantante e actriz checa. Reside na cidade de Nova York dende o 2010.

## Discografía 
### Colaboración con "The Swell Season" 
**The Swell Season* (2006)
**Once Soundtrack* (2007)
**Strict Joy* (2009)
### En solitario 
**Anar* (2011)
**Muna* (2014)
**Lila* (2022)

## Filmografía 
**Once* (2007)

## Premios 
### Óscar 
## Véxase tamén 
### Ligazóns externas 
*Páxina oficial 
*Ficha na IMDb 
*Páxina oficial de The Swell Season
Tempada 2001-02 da NBA

A **tempada 2001-02 da NBA** foi a 56ª da historia da National Basketball Association. A tempada rematou cos Los Angeles Lakers gañando o seu terceiro campionato consecutivo tras gañar aos New Jersey Nets por 4-0.

## Aspectos destacados 
*Os Grizzlies movéronse de Vancouver, Columbia Británica, a Memphis, Tennessee. Xogaron as súas primeiras tempadas no Pyramid Arena en Memphis.
*Os Hornets xogaron a súa última tempada en Charlotte, antes de irse a Nova Orleáns.
*Os San Antonio Spurs xogaron o seu derradeiro partido coma local no Alamodome.
*O All-Star Game da NBA xogouse no First Union Center de Filadelfia. O Oeste gañou por 135-120, e o MVP foi Kobe Bryant, dos Los Angeles Lakers.
*Antes do comezo da tempada, a lenda da NBA e dos Chicago Bulls, Michael Jordan, anuncia a súa segunda volta á NBA, desta vez aos Washington Wizards.
*Os Dallas Mavericks xogaron o seu primeiro partido no American Airlines Center. 
*Os equipos da NBA levaron parches coa bandeira dos Estados Unidos e unha cinta negra, en honra das vítimas dos atentados do 11 de setembro de 2001. Os Raptors levaron nas súas camisetas as bandeiras dos Estados Unidos e o Canadá.
*Os New Jersey Nets, que nunca gañaran 50 partidos nunha tempada e tan só chegaran unha vez á segunda rolda dos Playoffs, gañaron 52 partidos e chegaron ás Finais da NBA.
*Cos Nets na final, os Denver Nuggets quedaron coma o único equipo da ABA que non chegou ás Finais.
*Foi a primeira vez que o maior anotador da liga (neste caso, Allen Iverson), non é escollido no primeiro Equipo All-NBA.

## Tempada regular 
A tempada regular comezou o 30 de outubro de 2001, e rematou o 17 de abril de 2002. Os Sacramento Kings acadaron a mellor porcentaxe de vitorias da tempada regular, con 61 partidos gañados de 82 disputados.

### Por división 
;División Atlántico

;División Central

;División Medio-Oeste

;División Pacífico

### Por conferencia 
;Conferencia Leste

;Conferencia Oeste

## Playoffs 
O campión da edición 2001-2002 da NBA foi o **Los Angeles Lakers**.

## Estatísticas 
### Galardóns individuais 
***MVP da Tempada:** Tim Duncan, San Antonio Spurs
***Rookie do Ano:** Pau Gasol, Memphis Grizzlies
***Xogador Defensivo do Ano:** Ben Wallace, Detroit Pistons
***Sexto Home do Ano:** Corliss Williamson, Detroit Pistons
***Xogador máis mellorado:** Jermaine O'Neal, Indiana Pacers
***Adestrador do Ano:** Rick Carlisle, Detroit Pistons
***Executivo do Ano:** Rod Thorn, New Jersey Nets
***Xogador máis deportivo:** Steve Smith, San Antonio Spurs

### Equipos ideais 
;Primeiro quinteto ideal.

;Segundo quinteto ideal.

;Terceiro quinteto ideal.

;Primeiro quinteto defensivo.

;Segundo quinteto defensivo.

;Primeiro quinteto de Rookies.

;Segundo quinteto de Rookies.

## Véxase tamén 
### Outros artigos 
* National Basketball Association

### Ligazóns externas 
* Páxina oficial da NBA 
* Tódolos datos sobre a tempada 2001-02 da NBA
Little Lion Man

"**Little Lion Man**" é unha canción e o sinxelo debut do cuarteto londiniense de folk Mumford & Sons, extraído do seu álbum debut, *Sigh No More*. Publicouse no Reino Unido o 11 de agosto de 2009.

A canción foi candidata para Mellor Canción Rock na quincuaxésima terceira edición dos Premios Grammy, no 2011.

En outubro de 2011, *NME* colocouna de número 43 na lista das "150 mellores cancións dos últimos 15 anos".

A canción inclúe a verba "fucked" no seu refrán. Nalgunhas versión é substituída por "messed" mentres que noutras é eliminada.

## Composición
O cantante Marcus Mumford dixo sobre a canción:

"É unha historia moi persoal, así que non a escarvarei moito. Chega con dicir que foi unha situación da miña vida da que non me sinto nin feliz nin orgulloso... e ás veces, cando non dás descrito un sentimento coas palabras, é case máis sinxelo expresalo cunha canción. E logo, cando me preguntas pola canción, éme bastante difícil explicala. É unha adiviña - non queres parecer autoindulxente explicándote a ti mesmo; é sempre incómodo. O cal é tamén estraño, pois non é nunca incómodo cantala. Supoño que a canción debería ser ela mesma e que a xente tire as súas propias interpretacións da letra. Pero para min, persoalmente, é a letra o que escoito unha e outra vez da canción. Doulle unha importancia específica a ela. Non podo escribir as letras a menos que as sinta e teñan sentido, o que, ás veces, é bastante frustrante...”

## Notas
## Véxase tamén
### Ligazóns externas
*Mumford & Sons - "Little Lion Man"  Glastonbury 2011 no YouTube.
Unión Club Ceares

O **Unión Club Ceares** é un club de fútbol español do barrio de Ceares, na cidade asturiana de Xixón. Foi fundado en 1946 e actualmente xoga no grupo II da Terceira División Española.

## Historia 
Foi fundado en 1946 como resultado da fusión entre o Blancoval e o Fortuna. Sendo Presidente D. José Ramón Elvira Sastre obtivo o seu primeiro ascenso a Terceira División na tempada 1964/65, aínda que volveu descender ao ano seguinte. Militou de novo en categorías rexionais ata 1986, cando logrou retornar á categoría nacional, na que se mantivo dúas tempadas consecutivas. Nas tempadas 2001-02 e 2002-03 logra dous ascensos consecutivos desde Primeira Rexional ata Terceira División, o último da man de Rogelio García. Este adestraría ao equipo durante sete anos, cun breve paréntese en 2007, conseguindo a primeira tempada o citado ascenso e manténdoo en Terceira as seguintes seis, o que supón o maior período do club nesta categoría. O adestrador en 2007 foi o exfutbolista do Sporting de Xixón José Antonio Redondo, pero o equipo volvería estar dirixido por Rogelio a metade de tempada, quen en 2009 finalizaría a súa etapa pasando Florentino Angulo a dirixir ao equipo. Conta cun grupo hooligan formado no ano 2010 chamado La Cruz Reds.

A tempada 2011-2012 faise cargo do club unha nova directiva que lle dá un xiro á entidade nunha liña de crítica contra o fútbol negocio e de reivindicación dun deporte popular e social, similar ao que en Alemaña encarna o Sankt Pauli ou en Inglaterra o FC United. Ademais, están irmandados co Club de Accionariado Popular Ciudad de Murcia.

## Uniforme 
miniatura|dereita|250px|Entrada ao campo de La Cruz
* **Uniforme títular**: Camiseta vermella con mangas azuis, pantalón azul, medias a raias vermellas e azuis. 
* **Uniforme alternativo**: Camiseta branca cunha banda lateral vertical vermella e azul na parte esquerda da camiseta, pantalón branco, medias a raias vermellas e azuis.

## Estadio 
Nos anos 60 xogaba os seus partidos no antigo campo de Viesques, situado no barrio do mesmo nome, terreo ocupado hoxe en día por un grupo escolar. 
Durante uns anos, ao non dispor de terreo de xogo, disputou os seus partidos por diversos campos de Xixón, ata que recalou no campo actual de La Cruz.

O terreo de xogo é de herba natural e ten unhas dimensións de 99 x 65 m. Ten unha bancada lateral, reformada en 2004 con asentos e capacidade para 500 persoas sentadas. Está situado no Parque de Los Pericones de Xixón.

## Datos do club 
* **Tempadas en 2ª**: 0
* **Tempadas en 2ªB**: 0
* **Tempadas en 3ª**: 14 (Incluída a 2013/14)
* **Tempadas en Rexional Preferente de Asturias:** 21
* **Tempadas en Primeira Rexional de Asturias:** 27
* **Tempadas en Segunda Rexional de Asturias:** 6

### Historial na liga 
## Xogadores destacados 
*  Adrián Colunga
*  Daniel Peláez

## Véxase tamén 
### Ligazóns externas 
* Sitio web oficial 
* Web do Unión Club Ceares en Futbolme.com
Candás Club de Fútbol

O **Candás Club de Fútbol** é un club de fútbol asturiano da parroquia de Candás, capital do concello de Carreño. Foi fundado en 1948 e actualmente xoga no grupo II da Terceira División Española.

## Uniforme 
* **Uniforme titular**: Camiseta a franxas brancas e vermellas e pantalón azul escuro. 
* **Uniforme suplente**: Camiseta azul e pantalón azul escuro.

## Campo 
O Candás xoga no campo de **La Mata** desde 1962, cuxo terreo de xogo é de herba natural e ten unhas dimensións de 100 x 66 metros. Dispón dunha tribuna lateral, cuberta, con capacidade para un milleiro de persoas, 640 delas sentadas, e con outra bancada descuberta situada nun dos fondos. Recibe o seu nome do presidente do club desde 1963 a 1966: José Ramón Fernández González, *Pepe la Mata*.

Ata 1962 o Candás xogaba no terreo que usaba o Canijo, o campo de La Cruz.

## Datos do club 
* **Tempadas en 1ª**: 0
* **Tempadas en 2ª**: 0
* **Tempadas en 2ªB**: 0
* **Tempadas en 3ª:** 25 (Incluída a 2013/14)
* **Tempadas en Rexional Preferente de Asturias:** 21
* **Tempadas en Primeira Rexional de Asturias:** 11
* **Tempadas en Segunda Rexional de Asturias:** 8
* **Mellor clasificación:** 3º (tempada 2008/09).
* **Maior número de partidos sen perder:** 18 (xornada 17ª a 34ª na tempada 2009/10).
* **Maior número de partidos sen perder en casa:** 22 (xornada 17ª da tempada 2009/10 ata xornada 24ª da 2010/11).

### Historial na liga 
## Palmarés 
*Copa RFEF (Fase Asturias) (1): 2010

## Véxase tamén 
### Ligazóns externas 
* Blog oficial 
* Web do Candás en Futbolme.com
Nemetobriga

**Nemetobriga** é o topónimo romano, utilizando palabras celtas romanizadas, dun poboado prerromano, aludido polo astrónomo Tolomeo como a cidade máis habitada da tribo dos tiburos, tribo ástur, que podería estar na actual Pobra de Trives.

## Topónimo 
O nome *Nemetobriga* procede de *nemeton* (lugar sacro ou sagrado) e *briga* (altura, fortaleza). Ambas atópanse nos nomes de moitos lugares de Europa relacionados cos celtas: *Nemetacum* (na Gallia Belgica, cidade francesa Arras), **Nemetodurum* (cidade francesa  de Nanterre), *Vernemetum* (no condado de *Nottinghamshire* en Inglaterra), *Medionemetum* (en Escocia) para o primeiro formante, e para o segundo *Brigae* (Brzeg, en Polonia), *Brigantia*, (Briançon en  Francia); *Attobriga* (Weltenburg, Baviera, Alemaña); *Cantabriga* (Cambridge, Inglaterra) etc.

## Situación 
Hai varias opinións sobre a situación do poboado. O filólogo francés Georges Dottin opinaba en 1915 que estaba preto de Ponte Navea, na estrada de Ourense á Pobra de Trives xa preto desta última. Por aquí pasaba unha vía militar romana, a Vía Nova ou Vía XVIII segundo o itinerario de Antonino. Mentres, a maioría de arqueólogos e historiadores a sitúan no que hoxe é Trives Vello.

En 1977 a revista estadounidense *National Geographic* publicou un mapa da *Europa Celta* e nel figuraba **Nemetobriga** como o principal centro relixioso da Hispania celta.

## Notas 
## Véxase tamén 
### Outros artigos 
* Nemeton
* Nemetona

### Bibliografía 
* Dottin, Georges*.* (1904) *.* (arquivo online)
Nelly Sachs

**Nelly Sachs**, nada en Schöneberg, preto de Berlín, o 10 de decembro de 1891, finada en Estocolmo o 12 de maio de 1970, foi unha escritora e poetisa alemá.

## Biografía 
De relixión xudía, empezou a escribir aos 17 anos, e durante a súa primeira etapa, tras estudar música e danza, dedicouse especialmente á poesía romántica. Durante a segunda guerra mundial, exiliouse en Suecia, onde foi recibida pola afamada escritora Selma Lagerlöf. Desde entón a súa obra xirou en torno ao tema xudeu.

En 1966 outorgóuselle o Premio Nobel de Literatura cando o escritor Shmuel Yosef Agnon.

## Obra seleccionada 
* 1921: *Legenden und Erzaehlungen*
* 1946: *In den Wohnungen des Todes*
* 1949: *Sternverdunkelung*
* 1951: *Eli : Ein Mysterienspiel vom Leiden Israels*
* 1957: *Und niemand weiss weiter*
* 1959: *Flucht und Verwandlung*
* 1961: *Fahrt ins Staublose : Die Gedichte der Nelly Sachs*
* 1962: *Zeichen im Sand : Die szenischen Dichtungen der Nelly Sachs*
* 1962: *Das Leiden Israels*
* 1963: *Ausgewaehlte Gedichte*
* 1964: *Glühende Rätsel*
* 1965: *Späte Gedichte*
* 1966: *Die Suchende*
* 1966: *Wie leicht wird Erde sein : Ausgewaehlte Gedichte*
* 1967: *Simson faellt durch Jahrtausende und andere szenische Dichtungen*
* 1968: *Das Buch der Nelly Sachs / herausg. von Bengt Holmqvist*
* 1970: *Verzauberung : Späte szenische Dichtungen*

## Notas 
## Véxase tamén 
### Ligazóns externas 
* Páxina do Instituto Nobel, Premio Nobel de Literatura 1966 
* Nelly Sachs: Poemas 
* Recensión biográfica e poemas de Nelly Sachs
Sociedad Deportiva Colloto

A **Sociedad Deportiva Colloto** é un club de fútbol do lugar de Colloto, no concello asturiano de Oviedo. Foi fundado en 1987 e actualmente xoga na Rexional Preferente de Asturias.

## Historia 
O equipo foi fundado no ano 1987 pola fusión de tres clubs de fútbol da zona: o Águila Negra, o Colloto CF e o Club Deportivo Central Lechera. O seu primeiro éxito deportivo ten lugar na tempada 1994/1995 cando consegue o ascenso a Terceira División por primeira vez na súa historia. Manteríase nesta categoría ata a tempada 2002/2003 na que descendería. Na actualidade é un equipo ascensor que leva varias tempadas subindo e baixando de categoría e que non logrou asentarse en Terceira.

## Uniforme 
**Uniforme titular**: Camiseta verde, pantalón branco e medias verdes. 
**Uniforme alternativo**: Camiseta branca con raias negras horizontais, pantalón branco e medias negras.

## Estadio 
O club disputa os seus partidos como local no Estadio Municipal El Nora con capacidade para 2.000 espectadores.

## Datos do club 
* **Tempadas en 1ª**: 0 
* **Tempadas en 2ª**: 0 
* **Tempadas en 2ªB**: 0 
* **Tempadas en 3ª**: 11

### Historial na liga 
## Véxase tamén 
### Ligazóns externas 
*Sitio web oficial
Everlyn Sampi

**Everlyn Sampi**, nada o 6 de outubro de 1988 en Derby, Australia Occidental, é unha actriz australiana. Ten ascendencia aborixe (bardi).

## Traxectoria 
É coñecida polo seu papel no filme *Rabbit-Proof Fence* no 2002. Nos últimos anos estivo a traballar na serie de televisión australiana *The circuit* na que interpreta a Leonie.

## Véxase tamén 
### Ligazóns externas 
* Perfil de Facebook
Unión Popular de Langreo

A **Unión Popular de Langreo** é un club de fútbol español do concello de Langreo, en Asturias. Foi fundado en 1961 pola fusión do Racing Club de Sama e o Círculo Popular de La Felguera, ambos os fundados ao redor de 1915. Actualmente xoga no grupo I da Segunda División B Española.

## Uniforme 
* **Uniforme titular**: Camiseta azul e vermella a dúas metades verticais, pantalón azul, medias azuis e vermellas. 
* **Uniforme alternativo**: Camiseta branca cunha franxa horizontal azul e vermella a dúas metades, pantalón branco, medias brancas.

## Estadio 
O estadio de **Ganzábal** (reinaugurado no verán de 2006) ten capacidade para 4.024 espectadores sentados e é propiedade do Concello de Langreo. O terreo de xogo é de herba artificial, ten un deseño singular con visera e trincheiras de aceiro, cuns castilletes mineiros sostendo a iluminación da tribuna principal. Atópase no distrito langreano de La Felguera.

A historia do Ganzábal remóntase a principios dos anos 20 do pasado século cando o añejo estadio, por aquel entón baixo o nome da Barraca, comezou a albergar os partidos do Círculo Popular de La Felguera, conxunto que se fusionou en 1961 co Racing Club de Sama. A denominación de estadio Ganzábal fíxose en honra dun dos presidentes máis importantes que tivo o Círculo Popular na súa historia e que foi fundamental para culminar as obras de La Barraca: o enxeñeiro Francisco Fernández Ganzábal, quen despois colaborou co UPL e axudou a construír o campo.

## Datos do club 
* **Tempadas en 1ª**: 0
* **Tempadas en 2ª**: 8
* **Tempadas en 2ªB**: 16 (Incluída a 2014/15)
* **Tempadas en 3ª**: 30

### Historial na liga 
## Xogadores destacados 
*  Juan Carlos Álvarez
*  Chus Bravo
*  David Villa
*  Kily
*  Jaime Cuesta
*  Alex Pereira

## Palmarés 
* **Terceira División Española (5)**: 1961–62, 1969–70, 1981–82, 1985–86, 2001–02
* **Copa RFEF (Fase Asturias) (2)**: 1997, 2008

## Véxase tamén 
### Ligazóns externas 
* Sitio web non oficial 
* Web de Dixebra Popular, afeccionados do Unión 
* Web do Langreo en Futbolme.com
Wayne Knight

**Wayne Eliot Knight**, nado o 7 de agosto de 1955 en Nova York, é un actor estadounidense.

## Filmografía parcial 
* *The Wanderers* (1979)
* *The Day After* (1983)
* ''The Sex O'Clock News* (1984)
* *Double Negative* (1985)
* *Dirty Dancing* (1987)
* *Everybody's All-American* (1988)
* *Dead Again'' (1991) ('Piccolo' Pete Dugan)
* *JFK* (1991)
* *Instinto básico* (1992)
* *Seinfeld* (1991–1998) (Newman)
* *Parque Xurásico* (1993) (Dennis Nedry)
* *To Die For* (1995) (Ed Grant)
* *Space Jam* (1996) (Stan Podolak)
* *3rd Rock from the Sun* (1996–2001)
* *For Richer or Poorer* (1997)
* *Hercules* (1997) (Demetrius)
* *Toonsylvania* (1998) (Igor)
* *The Brave Little Toaster Goes to Mars* (1998) (voz de Microwave)
* *Tarzan* (1999) (Tantor)
* *My Favorite Martian* (1999) (voz de Zoot)
* *Toy Story 2* (1999) (voz de Al)
* *Buzz Lightyear of Star Command: The Adventure Begins* (2000) (voz de Zurg)
* *Rat Race* (2001)
* ''That '70s Show* (2001)
* *Spirit: Stallion of the Cimarron* (2002) Darryl
* *Xiaolin Showdown* (2003) (voice of Dojo)
* *Cheaper by the Dozen* *(cameo)* (2003) (Pete the chandelier fixer)
* *Justice League Unlimited* (2004) (voice of Abnegazar)
* *Catscratch* (2005) (Mr. Blik)
* *CSI: NY* (2006)
* *Thank God You're Here* (2007)
* *WordGirl* (2009) -
* *Tactics* (2008)
* *Kung Fu Panda* (2008)
* *Scooby-Doo and the Goblin King* (2008)
* *Punisher: War Zone* (2008)
* *The Penguins of Madagascar* (Max o gato)
* *The Super Hero Squad Show* (2009)
* *Curb Your Enthusiasm* (2009)
* *CSI: Crime Scene Investigation* (2009)
* *Woke Up Dead* (2009)
* *Jimmy Two-Shoes* (2009)
* *Space Buddies* (2009)
* *Nip/Tuck* (2009)
* *Hot in Cleveland* (2010) (Rick)
* *Bones* (2010)
* *Yu-Gi-Oh! 5D's* (2010)
* *Torchwood: Miracle Day* (2011)
* *She Wants Me* (2011)
* *The Exes* (2011-presente)
* *The Undead Eyes'' (2012-presente)

## Véxase tamén
Extreme Ultraviolet Explorer

**EUVE** (acrónimo de *Extreme Ultraviolet Explorer*), tamén coñecido como **Explorer 67** e **BERKSAT** (*Berkeley Satellite*) foi un observatorio espacial da NASA lanzado o 7 de xullo de 1992 mediante un foguete Delta II 6920-8 desde Cabo Cañaveral.

## Características 
A misión de EUVE foi realizar observacións astronómicas no ultravioleta extremo, no rango de lonxitudes de donda entre 70 e 760 ángstroms. A misión foi estendida dúas veces ata que se decidiu dar por finalizada en 2000. O satélite acabo reentrando na atmosfera o 31 de xaneiro de 2002.

## Instrumentos 
* Tres telescopios Wolter-Schwarzschild de incidencia rasante.
* Un espectrómetro ultravioleta para o rango entre 80 e 500 ángstroms.

## Notas 
## Véxase tamén 
### Ligazóns externas 
* Páxina de EUVE
David Gulpilil

**David Gulpilil Ridjimiraril Dalaithngu** (**Gurlpilil** tamén é lingüisticamente correcta aínda que ás veces tamén aparece nos créditos como **David Gumpilil**), nado en Maningrida, Terra de Arnhem, Territorio do Norte, o 1 de xullo de 1953 e finado en Murray Bridge, Australia Meridional o 29 de novembro de 2021, foi un actor australiano de ascendencia aborixe. O seu primeiro papel nun filme foi en *Walkabout*.

## Traxectoria 
É un home yolngu, do grupo lingüístico mandhalpuyngu e de lingua djinba.

### Últimos anos e morte 
Diagnosticáronlle cancro de pulmón en 2017, e retirouse da actuación en 2019. A súa doenza impediulle acudir aos premios NAIDOC de 2019, nos que se lle outorgou un premio pola súa traxectoria.

Gulpilil morreu na súa casa de Murray Bridge o 29 de novembro de 2021. Após o seu pasamento, a súa familia solicitou que se lle faga referencia como David Dalaithngu durante un tempo por razóns culturais.

## Filmografía 
### Televisión 
## Notas 
## Véxase tamén
David Ngoombujarra

**David Ngoombujarra** (27 de xuño de 1967-17 de xullo de 2011), foi un actor aborixe australiano do pobo dos Yamatji. A súa carreira como actor comezou nos anos 80 e durou até o 2011. Gañou tres premios do Australian Film Institute. O 17 de xullo de 2011 foi atopado nun parque en Fremantle e levado ó hospital onde se deu a coñecer o seu falecemento.

## Filmografía 
* *Australia* (2008)
* *The Circuit* (2007)
* *The Adventures of Roman Pilgrim* (2005)
* *Ned Kelly* (2003)
* *Canguro Jack* (2003)
* *Yamajti Man* (2003) Narrador
* *Black and White* (2002)
* *Rabbit-Proof Fence* (2002)
* *Serenades* (2001)
* *Crocodilo Dundee nos Ánxeles* (2001)
* *The Missing* (1999)
* ''Harry's War* (1999)
* *No Way to Forget* (1996)
* *Dallas Doll* (1994)
* *Day of the Dog* (1993)
* *Young Einstein* (1988)
* *Breaking Loose'' (1988)
Galicia, miña nai dos dous mares

***Galicia, miña nai dos dous mares*** é un disco de estudo do músico español Juan Pardo. O álbum publicouse en 1976.

O disco gravouse nos estudos Sonoland, en Madrid.

## Lista de cancións 
**Cara A**
#"A fala e falade galego" (Letra: Eduardo Pondal. Música: Juan Pardo) – (3:50)
#"Miña nai dos dous mares" (Letra e música: Juan Pardo) – (4:14)
#"Irmán Daniel!!!... Na morte de Castelao" (Letra: Ramón Cabanillas. Música: Juan Pardo) – (3:33)
#"¡Probiña da tola!" (Letra e música: Ramón Cabanillas) – (5:08)

**Cara B**
#"¡En pé!" (Letra: Ramón Cabanillas. Música: Juan Pardo) – (3:53)
#"A Rosalía Castro" (Letra: Ramón Cabanillas. Música: Juan Pardo) – (4:31)
#"Dinguillidan!!!... Nana pra un neno probe" (Letra: Antonio D. Olano. Música: Juan Pardo) – (4:07)
#"Himno galego" (Música: Pascual Veiga) – (2:49)